open-index/open-wikipedia-markdown huggingface dataset:
Chris Evert

**Christine Marie Evert** (født 1954) er en amerikansk tidligere tennisspiller.

Hun ble født og vokste opp i Fort Lauderdale, Florida. Hun ble trent av sin far, en profesjonell tennisspiller, og utviklet seg raskt til å bli landets fremste spiller i klassen under 14 år. 18 år gammel debuterte hun som profesjonell spiller. Hun fikk raskt stort medietekke, og som 20-åring kom havnet hun i rampelyset da hun vant sin første Grand Slam-tittel og på grunn av romansen med tennisstjernen Jimmy Connors. 

Chris Evert ble den første spilleren som vant 1000 singlekamper, og var rangert som verdens beste spiller fem ganger. I 1974 vant hun 56 kamper på rad, og de neste 13 årene, frem til 1986, vant hun minst en Grand Slam-tittel hvert år. 

Chris Evert vant fire US Open-titler på rad mellom 1975 og 1978. Hun vant US Open igjen i 1980 og 1982. Hun var nesten uslåelig på grus, og vant French Open sju ganger. 

Da Chris Evert la opp etter 1989-sesongen, hadde hun vunnet 18 Grand Slam-titler.

Hun giftet seg i  2008 med den australske golfspilleren Greg Norman. 

## Grand Slam-titler
*  **[[Australian Open]]:**
** Single damer – 1982 (hun beseiret Martina Navrátilová med 6-3, 2-6, 6-3 i finalen)
** Single damer – 1984 (hun beseiret Helena Suková med 6-7, 6-1, 6-3 i finalen)

*  **[[French Open]]:**
** Single damer – 1974 (hun beseiret Olga Morozova med 6-1, 6-2 i finalen)
** Double damer – 1974 (sammen med Olga Morozova)
** Single damer – 1975 (hun beseiret Martina Navrátilová med 2-6, 6-2, 6-1 i finalen)
** Double damer – 1975 (sammen med Martina Navrátilová)
** Single damer – 1979 (hun beseiret Wendy Turnbull med 6-2, 6-0 i finalen)
** Single damer – 1980 (hun beseiret Virginia Ruzici med 6-0, 6-3 i finalen)
** Single damer – 1983 (hun beseiret Mima Jaušovec med 6-1, 6-2 i finalen)
** Single damer – 1985 (hun beseiret Martina Navrátilová med 6-3, 6-7, 7-5 i finalen)
** Single damer – 1986 (hun beseiret Martina Navrátilová med 2-6, 6-3, 6-3 i finalen)
*  **[[Wimbledon (tennis)| Wimbledon]]:** 
** Single damer – 1974 (hun beseiret Olga Morozova med 6-0, 6-4 i finalen)
** Single damer – 1976 (hun beseiret Evonne Goolagong Cawley med 6-3 4-6 8-6 i finalen)
** Double damer – 1976 (sammen med Martina Navrátilová)
** Single damer – 1981 (hun beseiret Hana Mandliková med 6-2 6-2 i finalen)
*  **[[US Open (tennis)|US Open]]:**
** Single damer – 1975 (hun beseiret Evonne Goolagong Cawley med 5-7, 6-4, 6-2 i finalen)
** Single damer – 1976 (hun beseiret Evonne Goolagong Cawley med 6-3, 6-0 i finalen)
** Single damer – 1977 (hun beseiret Wendy Turnbull med 7-6, 6-2 i finalen)
** Single damer – 1978 (hun beseiret Pam Shriver med 7-5 6-4 i finalen)
** Single damer – 1980 (hun beseiret Hana Mandlíková med 5-7, 6-1, 6-1 i finalen)
** Single damer – 1982 (hun beseiret Hana Mandlíková med 6-3, 6-1 i finalen)

## Referanser


## Eksterne lenker
* 
* 
* 
*
Hertugdømme

Et **hertugdømme** er et landområde styrt av en hertug eller hertuginne. Historisk har noen hertugdømmer i Europa vært suverene, mens andre (spesielt i Frankrike og Storbritannia) har vært underordnede distrikter i et kongedømme.

## Se også
* Storhertugdømme
* Hertugdømmet Lancaster
* Hertugdømmet Cornwall
* Hertugdømmet Normandie
* Fyrstedømme

## Referanser
Minister uten portefølje

En **minister uten portefølje** eller **konsultativ statsråd** er et regjeringsmedlem som ikke har ansvar for et eget departement og, i en del tilfeller, ikke engang har ansvar for noen spesielt definerte arbeidsoppgaver.

Stillingen har en lang historie i Storbritannia og land som har et politisk system som er påvirket av det britiske. Der brukes den gjerne for å få med visse personer, som partilederen i regjeringspartiet, på regjeringsmøtene uten at de blir sittende med ansvar for et departement. I andre land kan man finne tilsvarende ordninger, gjerne i form av at en person har ansvar for en spesiell arbeidsoppgave innenfor et departement, og tilhører regjeringen uten å ha en regulær ministerpost. I flere land har det blant annet vært vanlig at man i tillegg til en utenriksminister, som er sjef for Utenriksdepartementet, har for eksempel en minister uten portefølje i Utenriksdepartementet med ansvar for bistand eller Europasaker, og tilsvarende i andre departementer. Et annet eksempel er at kulturministeren i Sverige i flere år egentlig en minister uten portefølje for kultursaker i Utbildningsdepartementet, og uten ansvar for eget departement.

## Norge
I Norge har begrepet blitt brukt om ministre som styrer en avdeling i et departement, slik det for eksempel var tidligere med bistandsministeren og handelsministeren, som begge var underlagt Utenriksdepartementet.

### Eksempler på norske ministre uten portefølje

## Referanser
Oberstdorf

**Oberstdorf** er en landsby i Oberallgäu i Bayern i Tyskland, beliggende i de bayerske Alpene nær grensen til Østerrike. 

Oberstdorf er kjent som kursted og vintersportssted, og er et populært utgangspunkt for fjellklatrere. Med 17&nbsp;000 gjestesenger og 2,5 millioner overnattinger i året, er Oberstdorf en av Tysklands turistmagneter.

I Oberstdorf ligger to internasjonalt kjente hoppbakker. Dette er storbakken Schattenbergbakken som brukes under hoppuka, og skiflygingsbakken Heini Klopfer-bakken som er verdens tredje største hoppbakke. I tillegg har Oberstdorf ca. 85 km skiløyper, 20 skiheiser og 44&nbsp;km med alpinbakker.

Oberstdorf arrangerte VM på ski, nordiske grener i tidsrommet 16.-27. februar 2005, hvor Norge ble beste nasjon.

## Historie
Oberstdorf nevnes tidligst i år 1141, og fikk i 1495 markedsrettigheter av keiser Maximilian I. I 1619 ble byens rådhus bygget. Under tredveårskrigen led byen under svenske soldaters herjing, som flere ganger plyndret området (1632, 1634 og siste gang 1647). Rundt 700 mennesker døde av pest i 1634/35.

I 1742 ble nedleggelsen av den siste bjørnen berettet å ha funnet sted i Oytal. I 1787 bygget man i Oberstdorf sitt første skolehus. Mellom 5. og 6. mai 1865 ødela en brann 146 hus, og rådhuset måtte bygges opp på nytt. Byen var allerede etablert som kursted for overklassen i Europa, og i 1885 besøkte 2 353 kurgjester byen. Jernbaneforbindelsen Sonthofen-Oberstdorf ble fullført 1888, og turistnæringen ble en av byens viktigste.

De første skihopp fant sted i Schattenberg-bakken i 1926, og Nebelhorn-banen transporterer siden 1930 besøkere opp til alpene. I 1937 ble byen *heilklimatischer Kurort*, og i 1967 sogar *Kneippkurort*.

I 1950 ble Söllereckbanen bygget, og samme år fant den første skiflyvningsuken sted.

1972 ble kommunen Tiefenbach og områdene Schöllang, Reichenbach og Rubi i den tidligere kommunen Schöllang innlemmet i Oberstdorf. Samme år fant det første skiflyvnings-verdensmesterskapet sted i Oberstdorf.

I 1992 ble byens sentrum bilfri sone.

## Eksterne lenker
* 
* Informasjon om Oberstdorf 
* Oberstdorf – en virtuell vandring
Interpol

**Interpol** (fullt navn: *International Criminal Police Organization &ndash; Interpol*) er en internasjonal organisasjon etablert i 1923 for å bidra til internasjonalt kriminalpolitisamarbeid.

Med 196 medlemsstater er Interpol verdens største internasjonale organisasjon etter De forente nasjoner. Interpol har sitt hovedkvarter i Lyon i Frankrike.

For å holde organisasjonen politisk nøytral, er Interpol gjennom sin konstitusjon forhindret fra å engasjere seg i kriminalitet som ikke dekker flere land, og kriminalitet som gjelder politiske, militære, religiøse eller rasemessige forhold.

Organisasjonens arbeid er hovedsakelig rettet mot sikkerhet og terrorisme, organisert kriminalitet, narkotikaproduksjon og -handel, våpensmugling, menneskehandel, hvitvasking, overgrepsmateriale, økonomisk kriminalitet, høyteknologisk kriminalitet og korrupsjon.

## Organisering
Ifølge artikkel 5 i konstitusjonen består Interpol av følgende organer:

* Generalforsamlingen &ndash; organisasjonens øverste organ, bestående av delegater utpekt av hver medlemsstat.
* Eksekutivkomiteen &ndash; et panel valgt av Generalforsamlingen og som har oppsyn med organisasjonens utøvende apparat.
* Generalsekretariatet &ndash; generalsekretæren og en teknisk og administrativ stab som er organisasjonens utøvende apparat.
* Nasjonale sentralbyråer &ndash; kontorer i hver medlemsstat som fungerer som kontaktpunktet mellom lokale politimyndigheter og Interpol i hver medlemsstat.

## Referanser


## Eksterne lenker
* 
*
Gendarmeri

**Gendarmeri** eller **paramilitærpoliti** er politi som er organisert på militært vis. Organisasjonen kan enten være en militær styrke med politioppgaver eller et korps av sivile med militær trening og struktur.

## Eksempler på gendarmerier
*Royal Gendarmerie i Kambodsja
*Guardia Civil i Spania
*Royal Canadian Mounted Police &ndash; en etat i det canadiske sikkerhets- og beredskapsdepartementet.
*Arma dei Carabinieri &ndash; en forsvarsgren i det italienske forsvarsdepartementet.
*''Guarda Nacional Republicana'' i Portugal.
*''Österreichische Bundesgendarmerie'' i Østerrike.
*Gendarmerie nationale &ndash; en etat i det franske forsvarsdepartementet.
*''Koninklijke Marechaussee'' &ndash; en forsvarsgren i det nederlandske forsvarsdepartementet.
Krav maga

**Krav Maga** (hebraisk: , «kontaktkamp») er et israelsk selvforsvars- og nærkampsystem utviklet for Israels forsvarsstyrker (IDF). Systemet bygger på teknikker fra blant annet aikido, boksing, judo, karate og bryting, og er kjent for vekt på realistiske situasjoner, rask respons og effektiv nøytralisering av trusler.

## Historie
Systemet ble utviklet av Imi Lichtenfeld, født i Budapest og oppvokst i Bratislava. På 1930-tallet organiserte han jødiske idrettsutøvere for å beskytte lokalsamfunn mot antisemittiske angrep. Etter emigrasjon til Palestina på slutten av 1940-tallet underviste han i kampteknikk for jødiske paramilitære grupper og senere IDF, hvor han systematiserte Krav Maga for bruk i både regulære avdelinger og spesialstyrker.

## Filosofi og prinsipper
Fra starten ble Krav Maga designet for hurtig opplæring av vernepliktige. Systemet kombinerer effektive teknikker fra flere kampstiler i et helhetlig selvforsvarssystem. Prinsippene legger vekt på:
* Samtidig forsvar og angrep.
* Aggressivitet og bestemthet som virkemidler for å nøytralisere trusler.
* Angrep mot kroppens mest sårbare punkter (øyne, strupe, skritt, etc.).
* Bruk av tilgjengelige gjenstander som våpen.
* Situasjonsbevissthet og evne til å vurdere fluktmuligheter og ytterligere trusler.

## Bruk og utbredelse
Krav Maga brukes av IDF og israelske sikkerhetsorganisasjoner, samt internasjonalt av politistyrker, spesialstyrker og sikkerhetsfirmaer. Systemet er også tilpasset for sivilt bruk, med fokus på selvforsvar i urbane miljøer. Flere skoler og organisasjoner underviser Krav Maga verden over.

## Referanser
Royal New Zealand Navy

**Royal New Zealand Navy** (**RNZN**) (maorisk: **Te Taua Moana o Aotearoa**) er den newzealandske marinen.

Flåten består av to «Anzac»-klasse fregatter, en «Leander»-klasse fregatt, et forsyningsskip og diverse støtteskip for hydrografiske undersøkelser, minekrigføring, dykkerstøtte og kystpatruljering.

RNZN ble etablert som selvstendig marine 1. oktober 1941 og mot slutten av andre verdenskrig bestod den av over 60 skip. I nyere tid er den imidlertid blitt kraftig redusert. Forløperen New Zealand Naval Forces ble opprettet i 1913 og skiftet navn til New Zealand Division of the Royal Navy i 1921.

Skip i Royal New Zealand Navy bærer prefikset HMNZS (Her Majesty's New Zealand Ship). 

## Referanser


## Eksterne lenker
*
Nederlandse Korps Mariniers

**Nederlandse Korps Mariniers** er marineinfanteriet i den nederlandske marinen. Korpset ble grunnlagt 10. desember 1665 av Johan de Witt og admiral Michiel de Ruyter.

Alle avdelingene i korpset er underlagt forbandet «Mariniers Trainings Commando» (MTC, tidligere kalt «Groep Operationele Eenheden» (GOEM)), som består av tre marinebataljoner, en støttebataljon, en logistikkbataljon og en amfibiestøttebataljon. Totalt er det rundt 3400 marineinfanterister i korpset.

To av bataljonene er stasjonert i Nederland, én er stasjonert på Curaçao og Aruba. En av bataljonene inngår i den britisk-nederlandske *United Kingdom/Netherlands Landing Force* sammen med 3 Commando Brigade.

## Eksterne lenker
*
Koninklijke Marine

**Koninklijke Marine** er Nederlands krigsflåte. Den ble etablert 8. januar 1488.

Hoveddelene er:

* Flåten
* Undervannsbåttjenesten
* Marinekorpset
* Marinens flytjeneste
* Minekrigstjenesten
* Hydrografitjenesten
* Kystvakten

## Baser
Hovedbasen ligger i Den Helder der det siden 1. januar 1996 har vært felles hovedkvarter med Den belgiske marinen. Det er også mindre baser i Amsterdam, Vlissingen, Rotterdam og Willemstad på Curaçao. Marinekorpset har baser i Rotterdam, Doorn, Texel, Suffisant på Curaçao og Savaneta på Aruba.

## Referanser


## Eksterne lenker
*
KOSTRA

**KOSTRA** (**KO**mmune-**ST**at-**RA**pportering) er et nasjonalt informasjonssystem som gir styringsinformasjon om kommunal og fylkeskommunal virksomhet. KOSTRA er et omfattende rapporteringssystem der kommuner og fylkeskommuner rapporterer til staten ved Statistisk sentralbyrå (SSB). Rapporteringen skjer elektronisk og omfatter alle kommunale og fylkeskommunale funksjoner og ansvarsområder. For kommuner dreier det seg om rapportering fra ca 90 forskjellige funksjonsområder, f.eks. førskole, grunnskole, helse, pleie og omsorg, barnevern og sosialhjelp. For fylkeskommuner dreier det seg om ca 50 forskjellige funksjonsområder, f.eks. veier, videregående opplæring, fagskoler og tannhelsetjenester.

Rapporteringen er omfattende og detaljert og spenner over mange tusen forskjellige dataelementer for hver kommune og fylkeskommune. Regnskapstall (inntekter og utgifter) er bare en type data som inngår. I tillegg til økonomitall inngår ulike tall for ressursbruk (for eksempel personell/årsverk, tall for arealbruk) og for produksjon (for eksempel betjente brukere, behandlede saker). Tallene kan settes sammen til indikatorer og nøkkeltall for å belyse prioriteringer, dekningsgrad, produktivitet og kvalitet.

KOSTRA skal bidra til å gi innbyggere, media, kommunesektoren selv, staten og andre, muligheten for å få informasjon om det meste av kommuners og fylkeskommuners virksomhet. Informasjonen skal bidra til åpenhet, gjennomsiktighet. Informasjonen skal også bidra til å gjøre det mulig å forbedre tjenestene i kommunesektoren. 

Systemet har vært i bruk siden år 2000 og det arbeides kontinuerlig med å videreutvikle systemet. SSB publiserer data fra foregående år to ganger i året - foreløpige tall offentliggjøres 15. mars og endelige tall  offentliggjøres 15. juni hvert år.

## Eksterne lenker
* Rapportene hos SSB
* Kostra og staten
* KOSTRA regnskapsrapportering
Luftforsvarets skolesenter

**Luftforsvarets skolesenter** er en avdeling i Luftforsvaret som ligger ved Kristiansand lufthavn, Kjevik. 

Skolen er planlagt flyttet til Værnes innen 2026 og skal ivareta all fag- og funksjonsrettet utdanning for Luftforsvaret.

## Historie
Et behov for opplæring av nytt flyteknisk personell hadde oppstått etter hjemkomst fra Storbritannia etter andre verdenskrigs slutt. Kvalifiserte mannskaper ble dimittert og forsvant til sivile virksomheter. En skole ble opprettet på Kjeller, men plassen ble fort for liten. Virksomheten ble flyttet til Kjevik som Flyvåpnets tekniske skole i februar 1946.

Etableringen og den tekniske utformingen av utdanningen ved Kjevik ble ledet av Olav Unhammer, som tidligere hadde vært teknisk sjef ved 331-skvadronen og 132 (N) Wing under krigen. Med operativ erfaring fra både Storbritannia og kontinentet bidro han til å overføre krigstidens praksis og vedlikeholdsrutiner til en strukturert fagopplæring i fredstid.

### Flytting av skolen
Stortinget vedtok 15. november 2016 at Luftforsvarets skolesenter skal flyttes til Værnes og at Forsvaret skal legge ned sin virksomhet på Kjevik. Detaljene i langtidsplanen beskriver at skolesenteret skal deles opp: Noe aktivitet ble lagt til Værnes, resterende aktivitet skal innen 2025 utsettes eller fordeles til Luftforsvarets operative baser.  

I 2024 ble flyttingen utsatt til 2026 for å få på plass nødvendig infrastruktur på Værnes. 

I tillegg til endringen av den tekniske utdanningen i Luftforsvaret, ble befalsutdanningen på Kjevik overført til Forsvarets befalsskole 1. august 2017.

## Organisasjon
Luftforsvarets skoler er underlagt Luftforsvarets våpenskole. Skolesenteret består av hovedkvarteret til Luftforsvarets skolesenter på Kjevik som har underlagt følgende skoler per september 2025. 

### Kjevik
*Luftforsvarets tekniske skole 
*Luftforsvarets kompetansesenter for læringsteknologi

### [[131 luftving Sørreisa|Sørreisa]]

* Luftforsvarets kontroll- og varslingsskole

### [[Værnes garnison|Værnes]]

* Luftforsvarets spesialistskole
* Baseforsvarstaktisk skole

### [[Rygge flystasjon|Rygge]]

* Luftforsvarets flyoperative trenings- og sertifiseringssenter

### [[Ørland flystasjon|Ørland]]

* Luftforsvarets sanitetsskole
* Luftverntaktisk skole

## Referanser


## Eksterne lenker
* Skolesenterets hjemmeside
Amtmann

**Amtmann** var en tittel og et embete som ble innført i Danmark-Norge da lenene den 19. februar 1662 ble omdannet til amter. 

Etter eneveveldets innførelse i 1662 ble de gamle len i Danmark-Norge avskaffet. Disse var blitt styrt av kongelige lensherrer som hadde myndighet over militære, sivile og skattespørsmål. Amtmenn i de nye amter beholdt kun den sivile forvaltning, så embetet var mindre innflytelsesrikt samtidig med at det var underlagt stiftsamtmannen. Med tiden kom det dog flere oppgaver til, og på slutten av 1700-tallet kom også kjøpstedene under amtmannens tilsyn. 

I Norge ble begrepene amt og amtmann erstattet med fylke og fylkesmann fra 1. januar 1919.

Amtmannens fullmektig og stedfortreder ble kalt *amtsfullmektig*. Stillingen kan sammenlignes med assisterende fylkesmann i moderne tid.

## Referanser
Slaget ved Somme

**Slaget ved Somme** betegner en britisk-fransk offensiv under første verdenskrig med sikte på å bryte gjennom de tyske frontlinjene på Vestfronten langs en 40&nbsp;km lang front nord og sør for elven Somme i Nord-Frankrike. Målet var i utgangspunktet å lette presset på Det russiske keiserdømmet og avlaste de franske styrkene ved Verdun, men slaget utviklet seg til å bli et av de blodigste i historien. Slaget varte fra 1. juli 1916 til 18. november 1916. 

## Bakgrunn
Planen for Somme-offensiven ble utviklet fra de alliertes strategiske diskusjoner i Chantilly i departementet Oise i desember 1915. Under ledelse av general Joseph Joffre, øverstkommanderende for den franske armé, ble de franske, britiske, italienske og russiske arméene enige om en samordnet offensiv mot sentralmaktene i 1916. Somme-offensiven skulle bli det anglo-franske bidraget til denne allmenne offensiven som var tenkt som et avgjørende slag som skulle skape en brist i den tyske linjen, som så kunne utnyttes. Siden tyskerne hadde innledet angrepet på festningen Verdun ved floden Meuse i februar 1916, var de allierte tvunget til å tilpasse sine planer. Den britiske arméen tok ledelsen ved Somme, ettersom en stor del av de franske styrkene var bundet opp ved Verdun.

## Slaget
Før den første dagen avfyrte de allierte 1,5 millioner artillerigranater mot de tyske stillingene. Grunnen i Somme består av kritt, og det betød at skyttergraver og tunneler kunne utvikles til det perfekte. Det gjorde at faste stillinger bestykket med maskingeværer nærmest var uinntagelige for infanteri og kavaleri. Derfor ble det utviklet pansrede kjøretøyer. Under offensiven den 15. september brukte britene stridsvogner for første gang i historien. Intensjonen var at de bare skulle kjøre over alle skyttergravene og på den måten avslutte krigen, men innebar i stedet en opptrapping av teknologien og intensiteten i senere krigføringer.

Nesten en million mennesker totalt ble drept eller såret. Det er anslått at 432&nbsp;000 britiske soldater og 230&nbsp;000 tyske soldater falt i slaget. Den første dagen i slaget, 1. juli 1916, døde 20&nbsp;000 briter og ytterligere 37&nbsp;000 ble såret, det største enkelttapet i den britiske hæren noensinne. Dette gjorde et dypt inntrykk i den kollektive britiske bevissthet i lang tid etter slaget. På hjemmefronten fikk befolkningen for første gang se krigens grusomheter i propagandafilmen *[[Battle of the Somme]],* som inneholdt filmmateriale fra den første dagen.

## Se også
* Slaget ved Flers-Courcelette, et slag under Somme-offensiven.

## Referanser


## Litteratur

* Keegan, John: *Store slag : slik soldatene opplevde dem*, Cappelen, Oslo 1979, ISBN 82-02-04179-1 (Ebok fra bokhylla.no)

## Eksterne lenker
* 
* [''The Battle of the Somme](https://commons.wikimedia.org/wiki/File:The_Battle_of_the_Somme_(1916).webm), lenke til stumfilmen om slaget
Axel Teichmann

**Axel Teichmann** (født 1979) er en tysk langrennstrener og tidligere langrennsløper.

Han fikk sitt internasjonale gjennombrudd som 19-åring, da han ble juniorverdensmester på 10&nbsp;km klassisk. I sesongen 2004/05 gikk han til topps i verdenscupen.

I 2018 begynte han som teknisk og fysisk trener for de tyske langrennslandslagene.

## Verdenscupseire

## Sammenlagtplasseringer i verdenscupen

## VM-medaljer
* 2003  Val di Fiemme - **gull** på 15&nbsp;km klassisk
* 2007  Sapporo - **gull** på 30&nbsp;km jaktstart
* 2003  Val di Fiemme  - sølv 4 x 10&nbsp;km stafett
* 2005  Oberstdorf - sølv 4 x 10&nbsp;km stafett
* 2005  Oberstdorf - sølv lagsprint
* 2009  Liberec - sølv lagsprint
* 2009  Liberec - sølv 4 x 10&nbsp;km stafett (2 x 10&nbsp;km klassisk + 2 x 10&nbsp;km fristil)

## OL-medaljer
*  2010 Vancouver – sølv lagsprint, sølv 50&nbsp;km

## Referanser


## Eksterne lenker
* 
* 
* Portrett av Teichmann på sport.ARD.de
Crossmaglen

**Crossmaglen** (irsk: *Crois Mhic Lionnáin*, «Mac Lionnáins kors») er en landsby og bydistrikt i grevskapet Armagh i Nord-Irland. Den ligger nær grensen til republikken Irland. Den hadde en befolkning på 1 610 i folketellingen i 2011 og er den største landsbyen i særlige Armagh.

Byen har vært dominert av nasjonalister, og har katolsk majoritet. Dette har ført til mange sammenstøt med sikkerhetsstyrkene, og både den britiske hæren og Royal Ulster Constabulary har store, befestede bygninger i Crossmaglen. Innen sikkerhetsstyrkene er byen kjent som *XMG*, og er regnet som et av de verste stedene for britiske soldater å bli postert.

Siden begynnelsen på *[[Konflikten i Nord-Irland 1968-1997|the troubles]]* i 1969 har minst 58 polititjenestemenn og 124 soldater blir drept av republikanske paramilitære i det sørlige Armagh, med Crossmaglen som et av de hardest rammede stedene. Tidlig i 1990-årene drepte snikskyttere fra Den provisoriske irske republikanske arme tolv medlemmer av sikkerhetsstyrkene i byen. Bomber som ble brukt ved Docklands, Bishopsgate og i Manchester i samme tidsrom ble konstruert i Crossmaglen. 

I senere år har man som en del av normaliseringen av sikkerhetsstyrkenes arbeid ikke tillatt av soldatene bærer hjelmer, skuddsikre vester og ansiktskamuflasje under rutinepatruljer inne i byen. De har heller ikke lov til å sikte på personer såfremt de ikke selv har våpen rettet mot seg. Soldatenes viktigste rolle er å eskortere politiet under patruljer. I perioden hvor disse reglene har vært i kraft har det vært betydelig færre angrep på soldater i Crossmaglen.

## Referanser


## Eksterne lenker
*
Arabisk ulv

**Arabisk ulv** *(Canis lupus arabs)* regnes tradisjonelt som den fysisk minste av underartene av ulv. Den finnes trolig kun på Den arabiske halvøy.

## Beskrivelse
Arabisk ulv blir gjerne ca. 18 kg tung og 66 cm i mankehøyde. Pelsen er gråsprengt med rødgule islett i brystregionen og over mot beige på bakparten av dyret, kort og mangler gjerne underull. Den har et smalt og langt, kantet hode med store ører. Kroppen er rektangulær og har lange slanke lemmer med flat muskulatur. Denne ulven skal ha gule øyne med sorte pupiller om den er ekte. Om de er brune, tyder det på at den er en krysning med vanlige viltlevende tamhunder. Dette er i øyeblikket en stor trussel for dens egenart og framtidige eksistensgrunnlag.

## Adferd og reproduksjon
Arabisk ulv danner flokker på opptil 10 dyr, men ferdes like gjerne i par eller små grupper på 3-4 voksne individer. Av og til opptrer de også alene. Man mener arten kun er revirbundet når valpene er små. Valpene er blinde når de fødes, gjerne mellom mars og april, og dier til de er omkring åtte uker gamle. Etter dette vil voksne individene i gruppen gulpe opp halvfordøyet mat for en periode, inntil de kan spise ordentelig selv. Arabisk ulv kan ta dyr opp til sau og geits størrelse, men jakter helst på smådyr, som rotter og slikt. Arabisk ulv er kjent for sine hurtige forflytninger. Den kan vandre opptil 60 km på ei natt, og derfor tidvis dukke opp på nye og helt uventede steder.

## Habitat og utbredelse
Arabisk ulv har med årene blitt sjelden på Den arabiske halvøy og i de vesentligste populasjonene av Israel (Negevørkenen) og etter hvert også i Saudi-Arabia. I Oman har imidlertid arten vokst seg sterkere, siden det ble forbudt å jakte på den, og man antar at den pånytt vil etablere seg i nabolandet, De forente arabiske emirater. Der ble den utryddet på 1980-tallet. Arten kan også forekomme i Syria, Jordan og på Sinaihalvøya i Egypt, men dette er uavklart.

## Uenighet om type
Det har vært en viss uenighet mellom forskere om hvorvidt arabisk ulv (*Canis lupus arabs*) og asiatisk ulv (*Canis lupus pallipes*) er samme underart eller ikke. Forskjellene har imidlertid vært av en slik karakter at de fleste har ment de er to ulike underarter. Nå har imidlertid ny indisk forskning på den indiske delen av stammen gjort spørsmålet aktuelt igjen, fordi de har funnet at deler av den må revurderes som en helt ny art (*Canis indica*), eventuelt underart (*Canis lupus indica*).

## Se også
* Indisk ulv

## Referanser


## Eksterne lenker
*
Selbusjøen

**Selbusjøen** er en innsjø i Trøndelag fylke med et areal på  og en lengde på 35,3 kilometer fra Innbygda i øst til Brøttemstrømmen i vest. Mesteparten av sjøen ligger i Selbu kommune, men vestenden ligger i Trondheim kommune. Selbusjøen er en del av Nea-Nidelvvassdraget, og de største tilførselselvene kommer inn fra øst og sørøst. Utløpet er i vestenden, der Nidelva renner nordover og gjennom Trondheim til Trondheimsfjorden. 

Sjøen er regulert som magasin for Bratsberg kraftverk og de øvrige kraftverkene i Nidelva, og vannstanden varierer mellom 161,3 og 155 meter over havet.

Områdene rundt den østlige delen av sjøen er tettest befolket, mens vestover er det bare meget spredt bebyggelse. Der Nea munner ut i Selbusjøen ligger tettstedet Mebonden, som også er kommunesenteret. Her går også fylkesvei 705 fra Hell og videre oppover til Tydal. Fra Mebonden går også fylkesvei 968 langs sørsiden av sjøen. Langs nordsiden til Selbustrand, og videre nordover til Hommelvik, går fylkesvei 963.

## Se også
* Liste over innsjøer i Skandinavia

## Referanser




## Eksterne lenker
* 
* NVE dybdekart
Svenska armén

**Svenska armén** er Sveriges hær. Den har som oppgave å organisere og utdanne bakkestyrker og luftvernsavdelinger som sammen med marinen og flyvåpenet skal kunne hevde Sveriges territorielle integritet i fred, og med væpnet makt forsvare landet ved angrep. Hærens avdelinger kan deles i operative innsatsavdelinger og hjemmevernsavdelinger.

Administrativt ledes hæren av arméinspektøren, en to-stjerners general. Operativt styres hæren av Armeens taktiske kommando, en avdeling i forsvarets fellesoperative hovedkvarter.
## Struktur
**Grupp*: ca. 8 soldater
**Tropp*: to grupper
**Pluton*: fire grupper (30 - 40 soldater)
**Kompani*: 100&ndash;300 soldater
**Bataljon*: 500&ndash;1500 soldater
**Brigad*: 5000 soldater
**Fördelning*: 15&nbsp;000&ndash;30&nbsp;000 soldater
## Våpenarter
Hærens avdelinger inndeles i følgende våpenarter:
*Infanteri
*Kavaleri
*Pansartropper
*Artilleri
*Luftvernartilleri
*Ingeniørtropper
*CBRNE-tropper
*Kommando- og kontrolltropper
*Trentropper
## Distinksjoner

## Referanser

## Eksterne lenker
*
Luftvern

**Luftvern** er tiltak til beskyttelse mot trusler ført frem gjennom luften. Luftvern er ofte en våpenart i en forsvarsgren (som regel hæren eller flyvåpenet) eller en separat forsvarsgren. 

Luftvern hadde sin begynnelse under første verdenskrig i form av kanoner på bakken brukt mot fly. Under andre verdenskrig tok man også i bruk raketter og flaktårn. I dagens luftvern benyttes styrte raketter, altså luftvernmissiler, i større og større utstrekning. I tradisjonell forstand har luftvern beskyttet mot luftangrep i form av flymaskiner eller helikoptere, men i dagens fortolkning og kapasiteter omfatter det et videre spekter trusler, som taktisk ballistiske missiler, kryssermissiler og ubemannede luftfarkoster (droner).

## Luftvern i Norge
**Nåværende luftvern i Norge:**

* Luftvernbataljon Evenes
* Luftvernbataljon Ørland
* Kampluftvernbatteriet

### Tidligere luftvernbataljoner i Norge
*Luftvernartilleribataljon Andøya - tidligere bataljon
*Luftvernartilleribataljon Bardufoss - tidligere bataljon
*Luftvernartilleribataljon Bodø - tidligere bataljon
*Luftvernartilleribataljon Rygge - tidligere bataljon
*Luftvernartilleribataljon Værnes - tidligere bataljon
*Luftvernartilleribataljon Gardermoen - tidligere bataljon

## Se også
* Projector

* Lett luftvern
* Liste over selvdrevet luftvern
* NASAMS
* NASAMS II
* Robot 70
* Oerlikon 20 mm maskinkanon

## Eksterne lenker
* 
* Luftforsvarets fagutdanning luftvern
Kvakksalver

En **kvakksalver** er person som driver legevirksomhet uten faglig utdanning eller autorisasjon. I utvidet betydning brukes **kvakksalveri** generelt som personer som fusker i et fag og later som om de har evne til å utføre behandling selv om de mangler fagkunnskap. Betegnelsen kvakksalvere brukes gjerne om personer som foreskriver eller selger remedier som ikke virker eller som er skadelige. Betegnelsen brukes gjerne nedsettende, og brukes både om personer som bevisst villeder (tilsvarer sjarlatan) og personer som selv tror behandlingen har reell virkning.

Den tidligste lovregulering av kvakksalveri var rettet mot omreisende leger. Etter at legeutdanning i den vestlige verden ble standardisert og legene ble autorisert, ble begrepet etter hvert brukt som en nedlatende betegnelse på folkelige helbredere. I dag er det først og fremst former for alternativ medisin som ikke har vitenskapelig dokumentert virkning, som omtales som kvakksalveri. 

Ordet kvakksalver stammer fra nederlandsk *kwakzalver* som egentlig betyr «som tukler med salver». *Kvakk* stammer fra *kwakken* som betyr «bevege seg langsomt eller usikker; kludre, forfuske»

## Kvakksalveri i Norge
Kvakksalveri var forbudt etter forordninger av 1672 og 1795, men ble tillatt ved lov av 29. april 1871, med forskjellige begrensninger.

1. januar 2004 ble den norske «kvakksalverloven» (Lov av 19. juni 1936 nr. 9 om innskrenkning i adgangen for den som ikke er helsepersonell til å ta syke i kur) opphevet, og erstattet av lov om alternativ behandling av sykdom.

## Se også
* Sjarlatan
* Alternativ medisin
* Kjerringråd
* NOU 1998: 21 Alternativ medisin

## Referanser


## Eksterne lenker
*
Ententemaktene

**Ententemaktene** er en betegnelse på de landene som kjempet mot sentralmaktene under første verdenskrig. Betegnelsen kommer fra *[[Entente cordiale]]* (fransk for «hjertelig overenskomst»), som var en rekke samarbeidsavtaler mellom Storbritannia og Frankrike inngått i 1904. Russland sluttet seg til samarbeidet i 1906. Også andre land, som Japan, Italia og USA, sluttet seg til ententemaktene under krigen.

## Kilder

* Clark, Christopher (2012), *The Sleepwalkers : How Europe Went to War in 1914*, Penguin, ISBN 978-0-141-02782-1
Kornelius Kvakk

**Kornelius Kvakk** (1790&ndash;1880) er en fiktiv figur i Andeby-universet og er grunnleggeren av Andeby. Han ble oppdiktet og introdusert av Carl Barks i historien «Statuesque Sprendthrifts» («Cornelius Coot Story») i mars 1952.

Han skal visstnok komme fra *HollAnd* og bodde i en hytte, som ble Andebys første bosted. Det er mange statuer av ham i Andeby, og på de fleste holder han maiskolber i hendene.

Som ung livnærte han seg som jeger, og i 1818 kom han til fortet Drakeburg (*Fort Drake*). Mens han var der ble fortet angrepet av spanske tropper. Britene, som eide fortet, gav det til Kornelius for å kunne flykte, og Kornelius ble alene mot spanjolene. Han bestemte seg derfor å be troppene inn på fortet og være vennlig mot dem. Deretter lurte han dem med et triks der han fikk mais til å bli popkorn. Spanjolene trodde at maisen var forhekset, og dette skremte dem vekk fra fortet. Senere forandret Kornelius navnet på stedet til Andeby.

For å forsvare byen mot spanske tropper og andre fiender grunnla han Hakkespett-troppen. Han giftet seg senere med en indianer, og de fikk sønnen Clinton Kvakk, som i sin tid grunnla Hakkespettene. Han har to barnebarn; Bestemor Duck og Konrad Kvakk, som i sin tid solgte Fort Andeby (tidligere Drakeburg) oppe på Daudbilbakken (opprinnelig Daudhestbakken) til Onkel Skrue, der pengebingen hans står i dag.

Kornelius er Donald Ducks tippoldefar.

## Eksterne lenker
* Kornelius Kvakk klikk.no
Muine Bheag

**Muine Bheag** (betyr «det lille tornekrattet»; tidligere kalt **Bagenalstown**) er en liten by ved elven Barrow i grevskapet Carlow i Irland. Den ligger sør for administrasjonsbyen Carlow og er den nest største byen i grevskapet. I henhold til folketellingen av 2016 har byen en befolkning på 2 837 innbyggere.

Det engelske navnet *Bagenalstown* brukes fortsatt ofte, selv om det nå er det irske navnet som er det offisielle. For eksempel står det Mhuine Bheag i togtabellene, men på når toget nærmer seg stasjonen er det Bagenalstown som gjerne ropes opp over høytaleren. Det engelske navnet kommer fra lord Walter Bagenal, som grunnla den på 1700-tallet. Han baserte byen på Versailles i Frankrike, og enkelte bygninger, som tinghuset, er etterligninger av de franske bygningene der.

Jernbanestasjonen ble åpnet i 1846. I tillegg går hovedveien mellom Dublin og Waterford, N9, rett ved byen. 

Det arrangeres en populær blomsterfestival hver august.

## Historie og stedsnavnet

Byen vokste innenfor bylandet *Moneybeg*, fra irske Muine Bheag eller *Muinebheag* (som betyr «lite kratt»). På 1700-tallet var det en liten grend der. Walter Bagenal bestemte seg for å bygge en by på stedet, som skulle få navnet «New Versailles» og modellert etter Versailles i Frankrike. Kort tid etter at byggingen begynte, ble imidlertid bussruten fra Dublin, som hadde passert stedet, endret slik at den krysset elven Barrow noen kilometer unna, ved Leighlinbridge, i stedet. Bagenal oppga planene sine etter å ha bygget bare et tinghus. Det var først ved ankomsten av jernbanen i 1846 at bebyggelsen begynte å vokse til en by.

I 1911 ble byen den første i Irland som installerte gateskilt på to språk, som fortsatt er på plass i dag. Etter opprettelsen av den irske fristaten i 1922, valgte bykommisjonærene å droppe det engelske navnet «Bagenalstown» til fordel for den irske Muine Bheag. Flere andre steder i Irland ble omdøpt på denne tiden. Avgjørelsen viste seg å være ineffektiv, og «Bagenalstown» forble i vanlig bruk blant lokalbefolkningen. I en folkeavstemning fra 1975 valgte 77% av innbyggerne som stemte å endre navnet tilbake, men forslaget mislyktes på grunn av valgdeltakelse på bare rundt 50%, mens loven krevde 75%.

Mottoet på byens våpenskjold er *The Irrepressible Number* («Det ukuelig antall»). Det tilsvarende på irsk er *Uimhir Gan Choisc*.

## Referanser


## Eksterne lenker
*
Marstrand

**Marstrand** er et tettsted i Kungälv kommune i Västra Götalands län i landskapet Bohuslän i Sverige. I 2010 hadde tettstedet  innbyggere.

Tettstedet består av to øyer, Marstrandsön og Koön. Stedet ble regnet som by i middelalderen, angivelig grunnlagt av den norske kongen Håkon Håkonsson. De eldste tegn på bymessig bebyggelse i Marstrand går tilbake til 1291, da kildene nevner fransiskanere i Marstrand. I dag står bare ruinene av fransiskanerklosteret igjen; det ble revet i 1532.

Sannsynligvis har byen, som da tilhørte Norge, vokst fram på 1200-tallet i forbindelse med sildefisket. En ny rik fiskeperiode inntraff i siste halvdel av 1500-tallet. I juli 1449 møtes det norske riksrådet i Marstrand for å velge Christian I til norsk konge. Til gjengjeld måtte kongen underskrive Norges første håndfestning.

Etter overgangen til Sverige i 1658 ble Carlstens festning bygget ved Marstrand. Festningen ligger på Marstrandsøyas høyeste topp hvor den troner over byen. To ganger har festningen blitt erobret av henholdsvis den norske/danske statholder Gyldenløve og admiral Tordenskiold. Men festningen ble gitt tilbake til Sverige begge ganger som følge av forhandlinger.

Etter at Marstrand ble svensk mistet byen sin betydning til fordel for Göteborg. Oscar II tilbrakte gjerne tid i Marstrand og dermed ble stedet et svært populært sommersted for sosieteten. Sosietetshuset er bevart ute på Marstrandsön.

Den er nå en populær sommerby og en av Sveriges fremste seilsportsbyer. Hvert år arrangeres det nasjonale og internasjonale mesterskap for seilsport. Av interessante bygninger som kan være verdt et besøk kan Marstrand rådhus nevnes. Rådhuset, som er fra 1644, er det eldste stenhuset i Bohuslän. 

Grensen mellom Kattegat og Skagerrak trekkes med en rett linje fra Grenen ved Skagen i Danmark til Marstrand.

## Referanser


## Eksterne lenker
* 
* Turistpresentasjon av Marstrand
* Carlstens Fästning
Ballon

**Ballon** (irsk: *Balana*) er en landsby i grevskapet Carlow i Irland. Den ligger ved veien N80, ikke langt fra byen Carlow. I henhold til folketellingen i 2016 har landsbyen 712 innbyggere.

## Transport
### Buss
Tradisjonelt har landsbyen vært dårlig betjent av offentlig transport. Siden april 2015 betjenes landsbyen av selskapet Bus Éireann rute 132 flere ganger om dagen til Dublin via Tullow og Tallaght. I den andre retningen betjener ruten Kildavin og Bunclody. En rekke Ring a Link- og Wexford Local Link-busser betjener også landsbyen.

### Jernbane
Det er ikke jernbane i landsbyen, men både Carlows jernbanestasjon og jernbanestasjonen i Muine Bheag er begge omtrent 18 kilometer unna.

## Ballon Hill
Åsen Ballon Hill, selv om den bare er omtrent 137 meter over havet, har utsikt over det omkringliggende lavlandet. Geologisk sett er bakken av granitt dekket av kalkstein.

## Referanser


## Eksterne lenker
* 
* Altamont Garden
Tullow

**Tullow** (irsk: *An Tulach*, «liten høyde/haug») *Tulach Ó bhFéidhlim/Tullowphelim*) er en by i grevskapet Carlow i Irland. Den ligger ved elven Slaney, ved stedet hvor N81 krysser elven. Per 2016 utgjorde byens befolkning på 4 673 personer.

I 1798 ble den katolske presten John Murphy tatt av engelske styrker i nærheten av Tullow, og henrettet på byens torg 2. juli for sin rolle i det irske opprøret. Det er reist en statue av ham på stedet. Det er et lite museum med informasjon om denne perioden og annen lokalhistorie.

## Referanser


## Eksterne lenker
*
Myshall

**Myshall** (irsk: *Míseal*, avledet fra *Maigh Íseal*, «Den lave sletten») er en liten landsby i grevskapet Carlow i Irland. Den ligger ved regionalveien R724 i åssiden opp mot fjellet Mount Leinster. I henhold til folketellingen i 2016 har landsbyen en befolkning på 286 innbyggere.

## Kirken
Adelaide Memorial Church of Christ the Redeemer («Adelaides minnekirke for Kristus forløseren») tilhører den anglikansk irske kirkesamfunnet. Den er en miniatyrversjon av Salisbury-katedralen i England og erstattet en tidligere kirke i 1811 fra samme kirkesamfunn. Den ble fullført i 1913, bestilt av forretningsmannen John Duguid fra Dover til minne om hans datter Constance som forulykket under rideulykke mens hun besøkte søsteren sin i Myshall, og hennes mor Adelaide, som døde i 1903. Begge er gravlagt her.

Myshalls sogn har fem kirkegårder: tre i selve landsbyen, en omtrent en kilometer utenfor Carlow-veien, og en i Drumphea omtrent 3 km fra landsbyen.

## Referanser


## Eksterne lenker
* 
*Carlows nettsted for turisme
Barrow (elv)

**Barrow** (irsk: *An Bhearú*) er en elv i Irland. Den er en av «De tre søstre»; de andre to er Suir og Nore. Barrow er den lengste av disse elvene og den nest lengste i Irland, etter Shannon. Den møter Suir i Waterford, og de to elvene renner sammen ut i havet i fjorden hvor byens havn ligger. Nedslagsfeltet til elven Barrow er 3 067 km2 før elven Nore slutter seg til den litt over 20 km før munningen. Elvens langsiktige gjennomsnittlige strømningshastighet, igjen før den får selskap av elven Nore, er 37,4 kubikkmeter per sekund. Ved sammenslåingen med elven Suir er nedslagsfeltet ca. 5 500 km2 og utslippet over 80 m3/s.

## Etymologi
Det irske hydronymet *Bhearú* er avledet fra det urkeltiske **boru-* («koke, brygge»), som ville gjøre det beslektet med Borvo, den keltiske guden for mineraler og kildevann. Varianter av skrivemåter er blant annet *Berbae* (gen. ca. 800/830), Barowe (1522) og *Barragh* (1641). Klaudios Ptolemaios’ *Geografike* (2. århundre e.Kr.) beskrev en elv kalt Βιργος (*Birgu*), som kunne knyttes til det urindoeuropeiske **bʰergʰ-*, «å gjemme seg», «å beskytte», med henvisning til den naturlige havnen Waterford Harbour som et tilfluktssted.

## Referanser


## Eksterne lenker

* Barrow Valley Guide 
* River Barrow
* IWAI - The Barrow Navigation
Carlow

**Carlow** (irsk: *Ceatharlach*) er administrasjonsbyen i grevskapet Carlow, sørøst i Irland, omkring 84 km fra Dublin. Ved folketellingen i 2016 hadde byen et folketall, for både den urbane og den rurale befolkningen, et antall på 24 272 innbyggere.

Byen ligger ved hovedveien mellom Dublin og Waterford, N9. Den har også jernbaneforbindelse med hovedstaden. Omkring 3000 av innbyggerne er studenter ved Institute of Technology. Elven Barrow renner gjennom byen og utgjør den historiske grensen mellom grevskapene Laois og Carlow. Imidlertid førte loven om selvstyre av 1898 til at byen ble fullstendig underlagt grevskapet Carlow. Bosetningen Carlow er tusenvis av år gammel og er fra før historisk tid. Byen har spilt en stor rolle i irsk historie, og fungerte som hovedstaden i landet på 1300-tallet.

## Etymologi
Navnet er en anglisering av den irske Ceatharlach. Historisk sett ble det anglisert som Caherlagh, Caterlagh og Catherlagh, som er nærmere den irske skrivemåten. Ifølge nettstedet for irske stedsnavn (*Placenames Database of Ireland*) stammer den første delen av navnet fra det gammelirske ordet *cethrae* («dyr, storfe, flokker»), som er beslektet til *ceathar* («fire») og derfor betegnet «firebeint». Den andre delen av navnet er endelsen *-lach*.

Det er også en teori om stedsnavnet kan være *Ceatharloch* (som betyr «firedobbel innsjø»), ettersom *ceathar* betyr «fire» og *loch* betyr «innsjø». Det kan da oversettes direkte som «Fire innsjøer», selv om det tilsynelatende ikke er noen bevis som tyder på at disse innsjøene noen gang har eksistert i dette området.

## Historie
Det er bevis på menneskelig bosetning i området rundt Carlow som strekker seg tilbake til forhistorisk tid. Det mest bemerkelsesverdige og dramatiske forhistoriske stedet er dyssen
Browneshill dolmen, en megalittisk portalgrav like utenfor byen Carlow.

Opphavet til byen kom antagelig med grunnleggelsen av St. Mullins kloster på 600-tallet. Klosteret er dedikert til helgenen Mo Ling (614–697), også kalt Moling Luachra. I 1180 ble festningen Carlow Castle bygget av William Marshal, 1. jarl av Pembroke for å vokte det strategisk viktige krysningsstedet i elven. På 1300-tallet ble festningen Ballyloughan Castle, Ballymoon Castle, Leighlinbridge Castle («den svarte festningen») reist. St. Patrick's College ble grunnlagt i 1793.

Byen har et museum ved St. Mullins.

## Referanser


## Eksterne lenker
*
Nore (elv)

**Nore** (irsk: *An Fheoir*) er en av de viktigste elvene (sammen med elven Suir og elven Barrow) i den sørøstlige regionen i Irland. Sammen kalles disse elvene «De tre søstre». Nore renner inn i Barrow før den elven møter Suir i Waterford. Den 140 kilometer lange elven drenerer omtrent 2530 kvadratkilometer av Leinster og Munster, som omfatter deler av tre grevskapene (Tipperary, Laois, Kilkenny).

Elven starter i grevskapet grevskapet Tipperary. Den er 140 km lang og er populær blant sportsfiskere, som får både laks og ørret i elva. I årene før den store hungersnøden i Irland 1845-1849 var det en rekke bedrifter langs elva. De gjorde seg nytte av vannet som drivkraft. Disse lå særlig mellom Kilkenny og Thomastown. Her fant man bryggerier, ullvarefabrikker, sagbruk, møller og destillerier. Like nord for Kilkenny produserte man også lin og lintøy.

## Navn
Elven er kjent på irsk som *An Fheoir*. Elven Nore ble nevnt i *Martyrology of Oengus the Culdee* (*Félire Óengusso Céli Dé*), nedskrevet før år 824. Han snakket, på gammelirsk, om *re taeb Eoire uarglaine* eller «den kald-rene Nore». En mellomirsk referanse, fra før 1420, viser til «Den lyse vide sletten til Feoir» (*Fiond-chlár fairsing na Feoire*).

Navnet antas å stamme fra irsk *feora*, «grønn bredde, kant eller kyst av hav, innsjø eller elv»; den gamle irske *feórann* betyr «grønn bredde eller kystland».

## Referanser


## Litteratur
* Fiontar (2008): «Placenames Database of Ireland», *Logainm.ie*. Department of Arts, Heritage, Regional Rural and Gaeltacht Affairs of the Government of Ireland. 

## Eksterne lenker
* 
* 
*
Tranby (Lier)

**Tranby** er et tettsted i Lier kommune i Buskerud. Tettstedet har  innbyggere per 1. januar , og ligger omtrent 25 minutters kjøring sydvest for Oslo, og ca. 10 minutters kjøring nord for Drammen.

## Stedet
Tettstedet består i hovedsak av tre boligfelt som ligger i en halvsirkel rundt et lite skogsområde (Ringveien). Fra Tranby har man utsikt ut over hele Lierdalen og Drammen.

Tranby har i generasjoner hatt et bra sportsmiljø, da Tranbyhallen er ofte brukt til turn, håndball, fotball og andre aktiviteter. Tranbyhallen tilhører Tranby skole, som er ungdomsskolen for både Tranby, Nordal, Lierskogen, Hallingstad og Hennummarka. Damtjern er et populært badested ikke langt fra Tranby. Damtjern er på Lierskogen, ved Liertoppen. Liertoppen er et kjøpesenter på Tranby.

Den gamle kongeveien til Oslo går gjennom Tranby, og ved det tidligere marmorverket er det oppført en obelisk til ære for Fredrik V. Denne veien går også gjennom et naturvernområde med mange sjeldne orkidéer.

## Næringsliv
Flere bedrifter har etablert seg på Tranby, med Aker Solutions ASA (tidligere Aker Kværner og Kværner Eureka) som den største. I nærheten av Tranby (ved E 18) ligger Liertoppen kjøpesenter. Rett vest for dette har byggevareutsalget Bauhaus etablert seg.

## Referanser


## Eksterne lenker
*